|  |
| --- |
| Mødedato: 30. april kl. 08.15-10.00  Mødested Aarhus: Bygning 1611, lokale 121 B  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP: Kirsten Beedholm, Jesper Østergaard Hjortdal, Michael Væth,  Studerende (medlemmer): Camilla Kjær (næstformand SFK), Sandra Ileby Rokkedrejer (SFK), Lotte Stentoft Dahl (CUR Aarhus), Camilla Rahbek Lysholm Bruun (CUR Emdrup)  HE Studier: Mia Schou Johansen, Julie Nøjsen Fallesen  Afbud: Niels Trolle (suppleant), Thomas Maribo (suppleant), Anne Thomasen (suppleant SFK), Christian Haurdahl Jentz (suppleant SFK), Kasper Linding Dyrehauge (observatør OPTO), Annelise Norlyk, Christina Catherine Dahm, Helle Bønsøe Nielsen |

**1. Beslutning: Dagsorden**

Studienævnet godkendte dagsorden

**2. Beslutning: Referat**

Studienævnet godkendte referatet

Studieleder Kirsten Beedholm fortalte, at hun siden sidste studienævnsmøde – hvor censorrapporterne jf. referatet blev drøftet – har deltaget i det årlige møde med censorformandsskabet. På mødet blev der bl.a. talt om vigtigheden af at eksaminator og censor tager udgangspunkt i læringsmålene i tilbagemeldingen til de studerende.

# 3. Beslutning: Studentersager

## **Sager til behandling**

Ingen sager til behandling.

## **Orientering om sager afgjort mellem studienævnsmøder**

Der var ingen kommentarer til sager afgjort administrativt eller af studieleder/studienævnsformand.

**4. Drøftelse: Uddannelseszoom**

Studienævnsbetjener Julie Fallesen gennemgik resultaterne af studenterundersøgelsen og dimittendundersøgelsen.

Studienævnet var generelt tilfredse med de studerendes svar: en stor andel af de studerende angiver at kvaliteten af uddannelsen samlet set er høj, der er nogle engagerede undervisere og studerende, og udbyttet af undervisningen er højt.

Studienævnet kunne nikke genkendende til de områder, hvor uddannelserne scorer lavere, og som der fortsat kan arbejdes videre med:

* *Det sociale studiemiljø*: Et godt socialt studiemiljø kræver nogle engagerede ildsjæle på uddannelsen. Det er forskelligt på tværs af årgangene, hvor mange studerende der engagerer sig i det sociale fællesskab. Det var et generelt indtryk i studienævnet, at studerende på de sundhedsvidenskabelige kandidatuddannelser har mindre behov for at skabe nye relationer end unge studerende, og at en hel del prioriterer familie eller arbejde frem for at engagere sig socialt på uddannelsen.
* *Feedback fra underviserne:* spørgsmålet om brugbar feedback scorer ikke lige så lavt som på mange af de øvrige uddannelser på Health, men er dog det lavest scorende spørgsmål for uddannelserne. At de studerende efterspørger mere feedback er velkendt og det er fortsat vigtigt, at der sættes fokus på italesættelsen af feedback, bl.a. peer-feedback. Studienævnet reflekterede over, hvorvidt spørgsmålet ville score højere, hvis man spurgte specialestuderende.

Studienævnet drøftede vigtigheden af, at den gode svarprocent fastholdes eller – endnu bedre – øges ved næste uddannelseszoom (2020), så resultaterne giver et så retvisende billede som muligt af de studerende.

**5. Drøftelse: Læringsbarometer**

Studienævnet drøftede henholdsvis resultaterne af læringsbarometer og selve udformningen og udsendelsen af læringsbarometeret.

Generelt er det nogle fine tilbagemeldinger der kommer fra de studerende. Resultaterne af læringsbarometeret bekræfter i store træk billedet af, at der går glade og tilfredse studerende på SFK-uddannelsen. Dog kunne spørgsmålene vedrørende feedback og det fysiske studiemiljø godt score højere. Læringsbarometeret supplerer uddannelseszoom fint, men umiddelbart kommer der ikke noget væsentligt nyt frem med Læringsbarometeret.

Studienævnet støtter udsendelsen af ét samlet spørgeskema vedr. studiemiljø og læring, dvs. hellere ét længere spørgeskema end flere korte. Der blev udtrykt en bekymring for, at grænsen for de studerendes villighed til at evaluere er ved at være nået. De studerende gav udtryk for, at det tog lang tid at udfylde spørgeskemaet, og at man kunne godt få en fornemmelse af at svare på de samme spørgsmål igen og igen, hvilket svækkede deres koncentration under processen. Det er derfor studienævnets opfattelse, at det bør overvejes, om de enkelte spørgsmål differentierer sig tilstrækkeligt fra hinanden, og om man med fordel kan reducere i antallet af spørgsmål.

**6. Drøftelse: Optakt til årets statusmøde**

Studienævnet blev præsenteret for Power BI og kvalitetsindikatorerne for de tre kandidatuddannelser samt masteruddannelsen. De mange grønne indikatorer viser, at det generelt går godt på uddannelserne.

Indikator 4 Undervisningsevaluering går i gul på alle uddannelserne. Studienævnet opfordrer til at gå bag om indikatoren og undersøge hvilke kurser der ligger til grund for at udbyttet af undervisningen går i gult.

Som tidligere har sygepleje mht. førsteårsfrafaldet en overordnet set gul indikator, men dækker over en grøn indikator i Emdrup (5 frafaldne) og en rød indikator i Aarhus (11 frafaldne). Erfaringer fra studievejledningen og tidligere undersøgelser viser, at der er mange forskellige årsager er medvirkende til fastholdelse/frafald, både faktorer på uddannelsen (f.eks. studiestart og forventningsafstemning) og uden for uddannelsen (økonomi, familie, geografi). Umiddelbart kan studienævnet ikke komme på nogle forklaringer på, at frafaldet i Aarhus er markant højere end i Emdrup.

Studieleder Kirsten Beedholm præsenterer udkast til studielederberetning, hvor ovenstående punkter indarbejdes, på næste studienævnsmøde den 20. maj 2019.

**7. Drøftelse: Kursusevaluering**

Uddannelsesleder Jesper Hjortdal gennemgik overordnet evalueringerne af kurserne E18 på kandidatuddannelsen i optometri og synsvidenskab. Det er indtrykket at de studerende har været gode til at give konstruktive tilbagemeldinger i evalueringerne.

På baggrund af evalueringerne besluttede studienævnet at udarbejde en skriftlig henvendelse til de kursusansvarlige, der skal komme med en skriftlig tilbagemelding til studienævnet. Særligt skal der gøres en indsats på kurset *Anvendelse af diagnostika* for at få omfanget tilpasset kursets ECTS.

Studieleder Kirsten Beedholm gennemgik overordnet evalueringerne af valgkurserne E18. Følgende tre kurser scorer lavt med hensyn til udbytte af undervisningen: *Borger- og patientinvolvering, spørgeskema som redskab og metode (Aarhus) og Fænomenologi og hermeneutik (Aarhus).* Studieleder vil tage en snak med de respektive kursusansvarlige om hvad der til næste gang kan gøres for at øge de studerendes udbytte.

Studieleder retter endvidere henvendelse til de kursusansvarlige, hvor svarprocenten ligger lavt med henblik på fremadrettet at få den øget: *aktuelle tendenser i sygepleje (Aarhus), Sygeplejefaglig ledelse (Aarhus og Emdrup) og Spørgeskema som redskab og metode (Emdrup).*

Studienævnet har siden sidste møde - hvor kursusevalueringer for bl.a. sundhedsfaglig kandidat blev drøftet - modtaget en kommentar fra kursusansvarlig på kurset *MTV.* Studerende fra SFK Sandra Rokkedrejer spurgte ind til, om det er nødvendigt at der skal være 5-6 studerende pr. gruppe på kurset, da det er mange i et samarbejde og særligt svært da de studerende potentielt kan være tilmeldt 6 forskellige valgfag, hvilket besværliggør at finde tid til at samarbejde. Studieleder bringer det videre til uddannelsesleder.

**8. Gensidig orientering:**

* 1. **Studienævnsformanden**
  2. **Studienævnsnæstformand**

Studienævnsnæstformand Camilla Kjær har deltaget i studienævnsseminar under temaet ”Anerkendelse af engagerede studerende”. På seminaret var der besøg fra Edinburgh, hvor man har arbejdet med en model for anerkendelse. De havde bl.a. nogle gode erfaringer med peer-feedback, som AU vil arbejde videre med.

* 1. **Uddannelsesledere**

Uddannelsesleder Jesper Hjortdal fortalte, at ingen studerende fra kandidatuddannelsen desværre har søgt de midler som Synoptikfonden uddeler. Der var mulighed for at søge 30.000 kr. til et ophold på Ashton University. Jesper kunne desuden fortælle, at der arbejdes på at finde en ny kursusansvarlig på kurset *Specialoptik og trafik* fra næste forår.

* 1. **HE Studier og studievejledningen**

Studievejleder Mia Schou Johansen fortalte, at planlægningen af studiestarten er i gang. Der er fundet tutorer til sygepleje campus Aarhus og sundhedsfaglig kandidat, men der mangler fortsat til sygepleje campus Emdrup og optometri og synsvidenskab.

Studienævnsbetjener Julie Fallesen fortalte, at Årets underviser i år kåres på kandidatuddannelsen i optometri og at et afstemningsskema sendes ud til de studerende på uddannelsen snarrest.

**9. Eventuelt**